Rikunarita-ORG/Wikinium huggingface dataset:
# Hokloj

| Hokloj |
| --- |
| **etno** |
| Suma populacio |
| 40 000 000 |
| Ŝtatoj kun signifa populacio |
|  |
| Lingvo(j) |
| Hokla lingvo |
|  |

**Hokloj** estas tiuj tajvananoj kun hane ĉinaj prauloj en la sudo de la ĉinuja Fuĝjano, kiuj parolas variantojn de la minnana lingvo. Simildevenajn loĝantarojn oni povas trovi ankaŭ en partoj de Ĉinujo, en Malajzio, Filipinoj, Singapuro, Birmo, Tajlando kaj Indonezio.

En Tajvano, hokloj estas la plej multnombra etna grupo. Plej multaj hokloj identigas siajn virajn praulojn kun viroj migrintaj Fuĝjano al Tajvano en la 17a kaj 18a jarcentoj.
# Lignoŝuo

Lignaj ŝuoj el salika ligno
Lignaj ŝuoj
La plej granda ligna ŝuo en la mondo el unu peco da ligno en Enter Nederlando
**Lignoŝuoj** estas ligna piedvestaĵo kiu jam ekde antikvaj tempoj ekzistas kaj dum la Mezepoko estis portataj en grandaj partoj de Eŭropo antaŭ ĉio de laboristoj kaj terkultivistoj.

Piedirado sur lignaj ŝuoj postulas specialan teknikon, tial iu kiu neniam antaŭe iris sur lignaj ŝuoj havas multan penon per tio kaj rapide perdas siajn lignajn ŝuojn.

Lignaj ŝuoj plejofte estas farataj el popla ligno aŭ salika ligno.

## Vidu ankaŭ

* Lignoplanduma ŝuo
* Sabotado
* Platforma ŝuo

## Eksteraj ligiloj

* (granda muzeo en Eelde Nederlando)  (apud Groningen)
* (malgranda muzeo en Enter Nederlando) Arkivigite je 2007-03-06 per la retarkivo Wayback Machine (Kom. Wierden apud Almelo)

Kineja ĵurnalo el 1925 pri la farado de lignoŝuoj
Tipe nederlandaj lignoŝuoj
# Pujang

| Pujang |
| --- |
|  |
| departemento-ranga urbo  urbego   vd |
| Administrado |
| **Poŝtkodo** | 457000 |
| **En TTT** | Oficiala retejo [+] |
| Demografio |
| **Loĝantaro** | 3 598 740  (2010) [+] |
| **Loĝdenso** | 843 loĝ./km² |
| Geografio |
| **Geografia situo** | 35° 46′ N, 115° 2′ O (mapo)35.76392115.02996
  [+] |
| **Areo** | 4271,16 km² ( 427 116 ha) [+] |
| **Horzono** | UTC+08:00 [+] |
|  |
|

|  |
| --- |
| Pujang (Ĉinio)DEC |
| Situo de Pujang |

 |
| Wikimedia | © OpenStreetMap |
|  |
| Alia projekto |
|  **Vikimedia Komunejo** Puyang [+] |
|  |

**Pujang,** ĉine **濮阳市** estas prefektujnivela milionurbo en provinco Henano en Ĉinio. La urbego administras ankaŭ siajn proksimajn distriktojn.

## Geografio

Pujang etendiĝas en proksimo de Flava Rivero sur ebenaĵo.

## Historio

Onidire Pujang estas unu el la naskiĝlokoj de la ĉina nacio. Fakte 5 miljaroj da historio troviĝas tie. En 1987 oni trovis raran arkeologian trovaĵon.

## Ekonomio

En Pujang oni okupiĝas pri nafto.

## Klimato

En Pujang regas varma kontinenta klimato kun influo de musono. La jara averaĝa temperaturo estas 13 °C, kio estas dum somero ĉirkaŭ 40 °C, dum vintro malofte eĉ -20 °C. Jare pluvas po 500-600 mm.
# Fikciulo

| Fikciulo |
| --- |
|  |
| **literatura elemento**  |
| **imagulo • fikcia ento** |
| Informoj |
|  |

**Fikciulo**, aŭ *personaĵo*, estas iu persono kiu aperas en fikcia verko. Pli precize, fikciulo estas la persono aŭ konscia entito, kies ekziston en la mondo de tiu verko ni imagas. Krom homoj, fikciuloj povas esti eksterteruloj, bestoj, dioj aŭ, foje, senvivaj objektoj. Fikciuloj estas preskaŭ ĉiam la ĉefaĵo de fikciaj tekstoj, precipe romanoj kaj teatraĵoj. Estas fakte malfacile imagi romanon aŭ teatraĵon sen fikciuloj, kvankam oni jam klopodis pri tiaj tekstoj (*Finnegans Wake* de James Joyce estas unu el la plej famaj ekzemploj). En poezio preskaŭ ĉiam ĉeestas ia fikciulo, sed ofte nure en la formo de la rakontanto aŭ imagata aŭskultanto.

Ankaŭ temas pri nehomaj kaj tute imagitaj vivaĵoj, ekzemple ovodemetanta lanhava laktanta porkino.

## Vidu ankaŭ

* Listo de fikciuloj
* Rolulo
# Entombigo de vivanto

Pentraĵo de Antoine Wiertz
**Entombigo de vivanto** estas okazaĵo kiam vivanta persono estas kovrita de tero, kaj poste pro tio mortas. Tio povas okazi rekte intence kiel metodo de ekzekuto, laŭ atestoj uzata dum la romia epoko, kiel akcidento ekzemple dum terglito, aŭ kiel mispaŝo de entombiga sistemo kiam oni entombigas ŝajne senvivan korpon, kredante ke la persono jam estas morta, sen poste ri vekiĝas ene de la tombo kaj malrapide vere mortas. La morton kaŭzas plej ofte manko de aero, sufoko, asfiksio, dehidratiĝo. Ĝin gravigas paniko kaj ekstrema klaŭstrofobio.

Ĉar oni kelkfoje trovis skrapajn spurojn sur interna flanko de ĉerko, oni ĉiam timas la entombigon de vivanto. Por eviti neintencan entombigon de vivanta homo, oni kelkfoje metis fadenon en la ĉerkon, ligitan al tintilo por averti eksterulojn, ke ankoraŭ estas vivo en la supozita mortinto. Oni rakontis ankaŭ ke en Antikva Egiptio kelkaj faraonoj ordonis mortigan sistemon por tiuj kazoj, por ke la "reviviĝinta" mortinto eventuale povu enpace esti "remortigita".

La plej longan tempon en tombo vivante estinta persono estas finna Veli-Matti "Fakiiri-Veltsu" Lehtikangas. Li estis en tombo 21-a – 29-a septembro 2000. Li estis ankaŭ en 1992 farinta la rekordon.
# Ĝumadian

| Ĝumadian |
| --- |
|  |
| departemento-ranga urbo  urbego   vd |
| Administrado |
|

|  Ĝemelurboj |
| --- |
|  | Medgidia   vd |

 |
| **Poŝtkodo** | 463000 |
| **En TTT** | Oficiala retejo [+] |
| Demografio |
| **Loĝantaro** | 7 008 427  (2020) [+] |
| **Loĝdenso** | 465 loĝ./km² |
| Geografio |
| **Geografia situo** | 32° 59′ N, 114° 2′ O (mapo)32.97729114.02528
  [+] |
| **Areo** | 15086,28 km² (1 508 628 ha) [+] |
| **Horzono** | UTC+08:00 [+] |
|  |
|

|  |
| --- |
| Ĝumadian (Ĉinio)DEC |
| Situo de Ĝumadian |

 |
|  |
|  |
| Alia projekto |
|  **Vikimedia Komunejo** Zhumadian [+] |
|  |

**Ĝumadian,** per simpligita ĉina skribo **驻马店,** per tradicia ĉina skribo **駐馬店,** per pinjino *Zhùmǎdiàn,* laŭ poŝto *Chumatien* estas prefektujnivela milionurbo en provinco Henano en Ĉinio.

Riverborda urbopanoramo
## Loĝantaro

En 2020 vivis en la prefektujnivela milionurbo 7 008 427 homoj.

## Geografio

Ĝumadian etendiĝas precipe sur montoj, montetoj kaj ebenaĵoj sur areo 15 083 km² kaj konsistas el dek dividoj. Loha troviĝas 66, Ĝoukou 92, provinca sidejo Ĝengĝoŭo 200, Ŝanhajo 728, ĉefurbo Pekino 797 kilometrojn aere laŭ .

## Historio

Urbopordego
Ĉi tiuj lokoj estis loĝataj ekde la antikvaj tempoj, sed ili ne estis unuigitaj en ununuran administran strukturon ĝis antaŭ nelonge. En 1975 en parto de la areo katastrofo okazis pro digrompiĝo, kiu kaŭzis pli ol 150 000 viktimojn kaj senhejmigis pli ol 10 milionojn da homoj. La prefektujnivela milionurbo oficiale estis kreita en 2000.

## Ekonomio

La agrikultura branĉo kultivas precipe tritikon, maizon, arakidon, sezamon kaj tabakon. La plej granda fabriko produktas al la Ĉina Aerospaca Korporacio.

## Edukado

Sola universitato kaj 2 altlernejoj funkcias en Ĝumadian.

## Trafiko

Stacidomo
Ĝumadian estas facile alirebla voje, trajne kaj flugmaŝine.

## Klimato

La klimato estas humida subtropika klimato (laŭ klimata klasifiko de Köppen: Cwa. 4 apartaj sezonoj ŝanĝiĝas kun influo de musono. La averaĝa jara temperaturo estas 15,5 °C kaj varias inter 11-21 °C. Jare pluvas po 925 mm, pli ol 60% de la jara precipitaĵo okazas de junio ĝis septembro. La areo ricevas 1 927 horojn da sunbrilo ĉiujare.

Ponto
## Vidindaĵoj

* preĝejoj

## Ĝemelurboj

* Medgidia en Rumanio

## Fontoj

* WikiTrans
# De iure

De iure aŭ de jure, estas latina eldiro, kiu signifas laŭ vorte «laŭrajte», tio estas, laŭ jura agnosko, laŭleĝe. Ĝi malas al *de facto*, kiu signifas «fakte». Tiu eldiro estas tiele uzita en multaj lingvoj, sed oni skribu ĝin inter citiloj aŭ per klinaj literoj ĉar klare apartenas al la latina lingvo.

Situacio *de iure* estas agnoskita de la valida leĝaro aŭ de la koncerna aŭtoritato pro traktato aŭ formala ago. La situacio *de iure* ne nepre akordiĝas kun la reala situacio kaj tiam ĝi malas la situacio *de iure* al tiu *de facto*. Ekzemple, persono povas havi postenon *de iure*, tio estas pro oficiala nomumo, sed ne plenumi ĝin praktike pro iu ajn tialo. Lando povas esti sendependa *de iure* kun agnosko de Unuiĝintaj Nacioj aŭ de la resto de landoj, sed praktike estas satelita ŝtato, tio estas, ĝia sendependo povas estis fikcia kaj ties povo povas esti komplete neniitaj de alia lando, ekzemple Okcidenta Saharo rilate al Maroko.

## Referencoj
# Ŝipkonstruado

La ekspedicianoj de Francisco de Orellana konstruas malgrandan ŝipon nome la Sankta Petro.
**Ŝipkonstruado** estas la agado konstrui aŭ fabriki ŝipojn. Normale ĝi faratas en ŝipkonstruejoj. La radikoj de tiu agado datiĝas el la Prahistorio.

## Historio

La unuaj arkeologiaj pruvaroj de la uzado de ŝipoj datiĝas el antaŭ 50.000 aŭ 60.000 jaroj en Novgvineo.

El la Antikva Egipto estas pruvaro ke jam oni konis la teknikojn por kongruigi ebenajn tabulojn por formi ŝipformon, kunigante ilin per ligneroj kaj peĉo por kalfatri. La ŝipoj de la dinastio 25a havis 25 metrojn de longo kaj ununuran maston.

La disvolviĝo de la navigado en tempoj grek-romiaj kondukis al la konstruado de grandaj ŝipojn kun tri aŭ kvin linioj de remiloj.

En la Mezepoko, dekomence la navigado suferis retroiron kiu ne estis superata ĝis la 15a jarcento kiam novaj ŝipoj kaj la reaktivado de la markomercaj itineroj revigligis denove la marveturadon. En la epoko de la malkovroj tiuj novaj modeloj, kreitaj por nevigi en la Balta kaj la Mediteranea maroj, estis anstataŭataj de galionoj kaj karaveloj, dezajnitaj por oceana navigado, dum pasis la ĉefa maragado kaj la ŝipkonstruejoj al la atlantika marbordo (Londono).

La plej antikvaj teknikoj de konstruado de ŝipoj probable estis de la tipo de malplenigado de trunkoj por formi kanuon, aŭ de enfoldigo de trunkoj, ĵonkoj, ktp. por formi flosojn (kiaj la Kon-Tiki de Thor Heyerdahl) aŭ la strukturoj el ligno aŭ kano kovritaj el animalaj haŭtoj.

La unua teknologia salto okazis kiam oni ekkonstruis ŝipojn baze sur lignaj tabuloj. Estas du ĉefaj teknikoj: supermetitaj tabuloj ekde la kilo, sen varangoj (laŭ stilo de la "drakkaroj" de vikingoj) aŭ la unuigitaj kaj kalfatritaj tabuloj sur kilo kaj varangoj. La kalafatrado konsistas en la enmeto inter ĉiu du tabuloj de stupo kaj peĉo, tiele oni evitas la eniron de akvo tra la fendetoj kiuj estas inter du tabuloj.

En la 17a jarcento ekis la unuaj konstruadoj el metalo; dum la industria revolucio oni kreis la unuajn sekajn digojn artefaritaj konstruitaj el brikoj, dum la uzado de plastaj materialoj kaj la komponaĵoj el vitrofibro aŭ karbonfibro kun epoksi-rezinoj komencis en la 20a jarcento.

Ankaŭ en la 20a jarcento oni disvolvigis teknikojn de epoksigo de ligno, kio faras ilin pli daŭreblaj kaj rezistaj, kaj remalfermiĝis la nova konstruado de ŝipoj el ligno.

## Vidu ankaŭ

* Ŝipfarejo
# 264

Aktualaĵoj | Eventoj laŭ tago de jaro

◄ |
2-a jarcento |
**3-a jarcento**
| 4-a jarcento
| ►

◄ |
230-aj jaroj |
240-aj jaroj |
250-aj jaroj |
**260-aj jaroj**
| 270-aj jaroj
| 280-aj jaroj
| 290-aj jaroj
| ►

◄◄ |
◄ |
260 |
261 |
262 |
263 |
**264**
| 265
| 266
| 267
| 268
| ►
| ►►

| **264 en la aliaj kalendaroj** |
| --- |
| Gregoria kalendaro | 264 *CCLXIV* |
| Ab urbe condita | 1017 |
| Armena kalendaro | *N/A* |
| Bahaa kalendaro | -1580 – -1579 |
| Barataj kalendaroj |  |
|  - *Vikram Samvat* | 319 – 320 |
|  - *Barata nacia kalendaro* (Ŝaka Samvat) | 186 – 187 |
|  - *Kalijugo* | 3365 – 3366 |
| Budhisma kalendaro | 808 |
| Ĉina kalendaro | 2900 / 2960 – 2901 / 2961 癸未 – 甲申 |
| Etiopa kalendaro | 256 – 257 |
| Franca respublika kalendaro | -1528 - -1527 |
| Hebrea kalendaro | 4024 – 4025 |
| Holocena kalendaro | 10264 |
| Irana kalendaro | 358 BP – 357 BP |
| Islama kalendaro | 369 BH – 368 BH |
|  - *Imperia jaro* | Kōki 924 (皇紀924年) |
|  - *Japana nomo de erao* (Jōmon) | 10264 |
| Juliana kalendaro | Gregoria minus 10–13 tagoj, depende de tempoperiodo |
| Korea kalendaro | 2597 |
| Tajlanda suna kalendaro | 807 |

En la jaro **264** post Kristo okazis, interalie:

## Eventoj

## Naskiĝoj

## Mortoj
# 316

Aktualaĵoj | Eventoj laŭ tago de jaro

◄ |
3-a jarcento |
**4-a jarcento**
| 5-a jarcento
| ►

◄ |
280-aj jaroj |
290-aj jaroj |
300-aj jaroj |
**310-aj jaroj**
| 320-aj jaroj
| 330-aj jaroj
| 340-aj jaroj
| ►

◄◄ |
◄ |
312 |
313 |
314 |
315 |
**316**
| 317
| 318
| 319
| 320
| ►
| ►►

| **316 en la aliaj kalendaroj** |
| --- |
| Gregoria kalendaro | 316 *CCCXVI* |
| Ab urbe condita | 1069 |
| Armena kalendaro | *N/A* |
| Bahaa kalendaro | -1528 – -1527 |
| Barataj kalendaroj |  |
|  - *Vikram Samvat* | 371 – 372 |
|  - *Barata nacia kalendaro* (Ŝaka Samvat) | 238 – 239 |
|  - *Kalijugo* | 3417 – 3418 |
| Budhisma kalendaro | 860 |
| Ĉina kalendaro | 2952 / 3012 – 2953 / 3013 乙亥 – 丙子 |
| Etiopa kalendaro | 308 – 309 |
| Franca respublika kalendaro | -1476 - -1475 |
| Hebrea kalendaro | 4076 – 4077 |
| Holocena kalendaro | 10316 |
| Irana kalendaro | 306 BP – 305 BP |
| Islama kalendaro | 315 BH – 314 BH |
|  - *Imperia jaro* | Kōki 976 (皇紀976年) |
|  - *Japana nomo de erao* (Jōmon) | 10316 |
| Juliana kalendaro | Gregoria minus 10–13 tagoj, depende de tempoperiodo |
| Korea kalendaro | 2649 |
| Tajlanda suna kalendaro | 859 |

En la jaro **316** post Kristo okazis, interalie:

## Eventoj

* Hunoj disrabis Chang'an;
* Edito de Konstantino favore al sklavoj;

## Naskiĝoj

* Konstantino la 2-a de la Romia Imperio

## Mortoj
# Piedingo

Piedingo
La supra kadro permesas uzi lancon pli efike, uzante la impeton de la ĉevalo por pliigi la forton de la bato.

Tiu el la 10-a jarcento Anglio.
Piedinga aparato punila situanta en vilaĝo en Anglio
**Piedingo** estas ilo, nome ingo por apogi la piedojn de rajdanto dum rajdado kaj por facile surĉevaliĝi. Ĝi estas speco de ringo, kiu pendas sur ambaŭ flankoj de selo.

Oni verŝajne ekuzis ĝin en la dua jarcento p.K. sur la aziaj stepoj. La piedingo grave valorigis la militan uzvaloron de la ĉevalo. En Okcident-Eŭropo ĝi disvastiĝis en la 8-a jc.. La komuna uzo de lanco, kiraso kaj piedingo ebligis la elformiĝon de la mezepoka malpeza kavalerian batalmanieron.

La kavaliroj restis en la selo danke al la piedingo, post fizika interpuŝo kun malamiko. La formo de la piedingo apenaŭ ŝanĝiĝis dum la jarcentoj.

## Vidu ankaŭ

* Piedingo (anatomio)
# Pinlian

| Pinlian |
| --- |
|  |
| departemento-ranga urbo  urbego   vd |
| Administrado |
| **Poŝtkodo** | 744000 |
| **En TTT** | Oficiala retejo [+] |
| Demografio |
| **Loĝantaro** | 2 068 033  (2010) [+] |
| **Loĝdenso** | 186 loĝ./km² |
| Geografio |
| **Geografia situo** | 35° 32′ N, 106° 41′ O (mapo)35.54123106.68192
  [+] |
| **Alto** | 1 398 m [+] |
| **Areo** | 11117,93 km² (1 111 793 ha) [+] |
| **Horzono** | UTC+08:00 [+] |
|  |
|

|  |  |
| --- | --- |
| Pinlian (Ĉinio)DEC

|  |
| --- |
|  |

 |
| Situo de Pinlian |

 |
|  |
|  |
| Alia projekto |
|  **Vikimedia Komunejo** Pingliang [+] |
|  |

**Pinlian,** per simpligita ĉina skribo **平凉,** per tradicia ĉina skribo **平涼,** per pinjino *Píngliàng* estas milionurbo je prefektuja nivelo en provinco Gansuo en Ĉina Popola Respubliko. Pinlian estas bone konata pro la proksimaj montoj, kiuj estas sanktaj al taoismo. La loknomo signifas "pacigita Lian" kaj estis kreita post kiam la iama imperio Qin konkeris kaj aneksis la iaman ŝtaton Lian en 376.

Montoj en Pinlian
## Demografio

En 2020 la prefektujnivela loĝantaro estis 1 848 607 homoj.

## Geografio

La kuntirita milionurbo kuŝas sur la Leŭsa Altebenaĵo sur areo 11 197 km² 1398 m super la marnivelo (de 890 ĝis 2 957 metroj) kaj administras 7 dividojn. 22 % de la areo estas arbarkovrita. Baoji troviĝas 136, Tianŝui 139, alia provinca sidejo Ŝjiano 247, propra provinca sidejo Lanĝoŭo 268, ĉefurbo Pekino 982, Ŝanhajo 1449 km laŭ .

## Historio

Pinlian estis fondita en 376 p.K. Baldaŭ ĝi estis ŝlosila urbo laŭ la antikva Silka Vojo, konata kiel "seka haveno". En junio 2002 la distrikta nivelo estis levita al la nuna prefektuja nivelo.

## Ekonomio

La plej grava industrio estas la agrikulturo, sekvata de karbo- kaj kalkŝtonminado.

## Trafiko

La milionurbo estas atingebla voje kaj trajne. Pri ebla flughaveno informoj ne estis trovitaj.

## Klimato

La klimato estas humida kontinenta klimato kun musona influo laŭ klimata klasifiko de Köppen: Dwb kun 4 sezonoj. La vintroj estas malvarmaj sed sekaj, la someroj varmaj kaj humidaj. La areo ricevas 2 381 horojn da sunbrilo ĉiujare. La jara averaĝa temperaturo estas 10 °C kaj varias inter 4-16 °C. Jare averaĝe pluvas 486 mm, en ĉiuj monatoj pluvas, sed la precipitaĵo koncentriĝas inter junio-aŭgusto, dum inter decembro-februaro apenaŭ ekzistas precipitaĵo.

## Fontoj

* WikiTrans
# Lot (Biblio)

| Lot |
| --- |
| Biblia persono |
|  |
| **homa biblia persono**  |
| Verko | Genezo 14 |
| Informoj |
| Eble sama | Loto en Islamo |
| Sekso | vira |
| Religio | monoteismo |
| Loĝloko | Sodom |
| Patro | Haran |
| Gefratoj | Iscah • Milka |
| Edzo/Edzino | edzino de Loto |
| Infanoj | Moab • Ben-Ammi • Lot's older daughter • Lot's younger daughter |
|  |

Lot kun siaj du filinoj (pentraĵo de *Lucas van Leyden* ĉirkaŭ la jaro 1509)
**Lot** estis, laŭ la Genezo, nevo de Abrahamo, kiu loĝis en la urbo Sodomo. Li estis la nura justulo en tiu urbo. Pro tio, Dio sendis anĝelojn por savi lin kaj liajn edzinon kaj filinojn. Dum la fuĝo el la urbo, lia edzino reen rigardis al Sodomo kaj iĝis sala statuo. Laŭ la Biblio, Lot poste estis ebriigita de siaj filinoj kiuj kuŝis kun li por de li naski du filojn, kiuj nomiĝis *Moab* kaj *Ben-Ammi* - tiuj du iĝis la prapatroj de la ŝemidaj triboj moabidoj kaj amonidoj.
# Vejnan

| Vejnan |
| --- |
|  |
| departemento-ranga urbo  urbego   vd |
| Administrado |
|

|  Ĝemelurboj |
| --- |
|  | Szeged (1999–)  vd |

 |
| **Poŝtkodo** | 714000 |
| **En TTT** | Oficiala retejo [+] |
| Demografio |
| **Loĝantaro** | 4 688 744  (2020) [+] |
| **Loĝdenso** | 360 loĝ./km² |
| Geografio |
| **Geografia situo** | 34° 30′ N, 109° 28′ O (mapo)34.49962109.46838
  [+] |
| **Areo** | 13030,56 km² (1 303 056 ha) [+] |
| **Horzono** | UTC+08:00 [+] |
|  |
|

|  |  |
| --- | --- |
| Vejnan (Ĉinio)DEC

|  |
| --- |
|  |

 |
| Situo de Vejnan |

 |
|  |
|  |
| Alia projekto |
|  **Vikimedia Komunejo** Weinan [+] |
|  |

**Vejnan,** per simpligita ĉina skribo **渭南,** per pinjino *Wèinán* estas milionurbo je prefektuja nivelo en provinco Ŝenŝjio en Ĉina Popola Respubliko. La loknomo laŭvorte signifanta "sude de la rivero Vej" priskribas la lokon de la urbo, kiuj plejparte troviĝas sude de la rivero Vej, kvankam la plimulto de ĝia metropola areo fakte kuŝas sur la norda flanko de la rivero.

Urba panoramo en Vejnan
## Demografio

En 2020 en la prefektujnivela urbo vivis 4 688 744 homoj.

## Geografio

Ponto tra Flava Rivero
La kuntirita urbego situas sur ebenaĵo laŭ flankorivero Vej, kiu fluas al la Flava Rivero. Areo de la prefektujnivela milionurbo estas 13.031 km² kaj havas 12 administraciajn dividojn. Provinca sidejo Ŝjiano troviĝas 60, ĉefurbo Pekino 856, Ŝanhajo 1175 km laŭ .

## Historio

Pordego
La areo havas longan historion. En 668 antaŭ Kristo jam menciita urbeto (aŭ distrikto) ekzistis. Vejnan ricevis sian nomon en la jaro 360. 10 imperiestroj estis entombigitaj dum la historio. En la mateno de la 23-a de januaro 1556 la plej mortiga tertremo mortigis proksimume 830 mil homojn.

## Ekonomio

La prefektujnivelala areo estas plejparte agrikultura (legomoj, pomoj, piroj, granatoj), eventuale li industrio prilaboras la nutraĵojn, krome ekzistas sunenergia produkto kaj loĝistiko.

## Eduko

La eduko estas kompleta de la infanĝardeno ĝis la universitato, dum la plej altnivela eduko okazas en universitato kaj 3 altlernejoj.

## Trafiko

Stacidomo
Vejnan estas ligita tre bone per fervojaj kaj ĉefvojaj linioj, sed flughaveno ne estas. En la urbocentro aŭtobusoj liveras la pasaĝerojn. Kvin pontoj ligas la nordan kaj sudan partojn de la areo ĉe la rivero Vej kaj ekzistas ankaŭ tri pontoj, kiuj faras ligojn ĉe la Flava Rivero.

## Klimato

La klimato estas kontinenta laŭ klimata klasifiko de Köppen. La averaĝa temperaturo estas 14 °C kaj varias dum la jaro inter 9-21 °C. Jare pluvas averaĝe 539 mm, en ĉiuj monatoj estas precipitaĵo, sed inter julio-septembro pli ofte pluvas, inter decembro-februaro apenaŭ estas precipitaĵo.

Bildoj pri VejnanOficejo
Aŭtobusa stacidomo
Muzeo
Hotelo
Maŭzoleo
Konfucea templo
Pagodo

## Vidindaĵoj

* preĝejoj, kelkaj el ili historiaj monumentoj estas
* maŭzoleo
* loka muzeo

## Ĝemelurboj

* Szeged, Hungario (ekde 1999)
* Kumi, Sud-Koreio (ekde 2014)
* Norda Lasvegaso, Usono (ekde 2015)
* Ĉangvon, Sud-Koreio (ekde 2015)
* Komsomolsko-ĉe-Amuro, Rusio (ekde 2016)

## Fontoj

* WikiTrans
# Langkasuka

|  |
| --- |
| **Langkasuka** |
|

|  |  |  |
| --- | --- | --- |
|  | **1-a jarcento – 15-a jarcento** |  |

 |
| **historia lando** |
| **Geografio** |
| Ĉefurbo: |  |
| **Loĝantaro** |
| **Ŝtat-strukturo** |
| Ŝtat-strukturo: | monarĥio |
|

|  |  |
| --- | --- |
| **Antaŭaj ŝtatoj:**

 | **Postsekvaj ŝtatoj:**

 |
| **Elstaraj historiaj eventoj** |
| **Diplomatiaj rilatoj** |

 |
|  |

**Langkasuka** estis antikva Malaja (Hinduisma-Budhisma) regno situa en la Malaja Duoninsulo. La nomo estas Sanskrito en origino; oni supozas, ke ĝi estas kombino de *langkha* por "brila lando" kaj *-sukkha* por "kontento". Tiu regno, kun la Antikva Kedaho, estas probable inter la plej fruaj regnoj fonditaj en la Malaja Duoninsulo. La preciza loko de la regno estas pridisputita, sed arkeologiaj malkovroj en Ĝarang ĉe Pattani, Tajlando, sugestas probablan lokon. Oni supozas, ke la regno estis fondita en la 2a jarcento.

Laŭ la legendo aperinta en la *Kedahaj Analoj*, la regno estis fondita kaj nomita de Merong Mahawangsa. Alia propono sugestas, ke la nomo povus esti derivita el *langkha* kaj Aŝoka, la legenda maŭrja hinduisma militista reĝo kiu finfine iĝis pacisto post aliĝi al la idealoj de Budhismo, kaj ke la fruaj koloniantoj el Hindio de la Malaja Istmo nomis la regnon Langkasuka por lia honoro. La ĉinaj historiaj fontoj havigis ioman informon pri la regno kaj registris reĝon Bhagadatta kiu sendis ambasadorojn al la kortego de Ĉinio.

## Notoj
# Jingchuan-Gubernio

Jingchuan-Gubernio.
Jingchuan-Gubernio.
La gubernio **Jingchuan** troviĝas en la vasta teritorio de urbo Pingliang, en la nordoriento de la provinco Gansuo, Ĉinio.

## Geografio

Ĝi estas en la kuniĝejo inter la provincoj Ŝanŝio kaj Gansuo, meze de loesa ebenaĵo, kaj estas ĉirkaŭita de 5 gubernioj kaj 1 distrikto, nome Ningxian, Changwu, Lingtai, Chongxin, Kongtong kaj Zhenyuan (Ĝenjuan). Ĝi estas 57 kilometrojn longa de la oriento ĝis la okcidento, 36 kilometrojn larĝa de la nordo ĝis la sudo, kaj la tuta areo estas 1409,3 kvadrataj kilometroj. En 2021, la gubernio Jingchuan havis 346 500 registritajn totalajn loĝantojn, kaj 215 600 konstantajn loĝantojn. Jingchuan Gubernio estas la plej taŭga regiono por kultivi bonkvalitajn pomarbojn en Ĉinio. Ĝi estas lokita ĉe ŝlosila punkto de la antikva Silka Vojo, kaj estas interna lando de ĉina civilizacio. De antikvaj tempoj, Jingchuan gubernio estis la unua grava urbeto de Chang'an ĉe la okcidentaj regionoj. La famaj vidindaĵoj estas Huishan Okcidenta Reĝpatrina Palaco, Yaochi, Suda Ŝtonkaverna Templo kaj Dayunsi Pagoda Templo ktp. En 2021 la la produkta valoro de Jingchuan gubernio estis 4,6 miliardoj juanoj.

La gubernio Jingchuan estas en la meza fluejo de la rivero Jing.

Ĝi estis establita en Distrikto Anding en Han-dinastio, en Distrikto Baoding en Dinastio Tang, en Distrikto Jingchuan en Dinastio Jin, en Jingzhou en Dinastio Ming, en Distrikto Jingzhou en 1913, kaj kiel Distrikto Jingchuan en 1914.

Ĝi situas je 107°15′-107°45′ orienta longitudo kaj 35°11′-35°31′ norda latitudo .

Jingchuan-Gubernio administras 11 distriktojn kaj 2 vilaĝarojn.

Chenguan, Yudou, Gaoping, Libao, Wangchong, Yaodian, Feiyun, Fengtai, Dangyuan, Ruifeng, Taiping, Luohandong, Jingming, Honghe kaj Zhanglaosi.

## Gravaj elementoj

* G 312 Ŝoseo trapasas la gubernion.
* Suda Kaverna Templo
* Palaco de Reĝino
* Templo Dayun

## Gravuloj

* Wanyan Chenglin, la lasta imperiestro de la Dinastio Jin, Jurchen nomo Hudun.
* Zhu Guansan, politikisto de la Respubliko Ĉinio. En la somero de 1949, li iris al Tajvano.

## Esperantistoj kaj Esperanto-organizo

* Ardo Hu Guopeng
* Trezoro Huang Yinbao
* Song Bo
* Hirunda Lu Xiaoyan
* Zeng Xiangfang
* Esperanto-Centro Ora Ponto

## Eksteraj ligiloj

* Jingchuan en Jutubo